Source: http://www.ziarulactualitatea.ro/veniti-duminica-vine-si-campioana/
Timestamp: 2019-02-21 01:46:22+00:00

Document:
Veniţi duminică, vine (şi) campioana! | | Actualitatea Online
6 februarie 2019, 15:00 pm, Grega Denisa eveniment, hotnews, primplan, social, sport, utile 0
Dinamo Bucureşti: Ariana Pîrv (9 p), Alida Cioroianu (13 p), Roxana Iancu (8 p), Adriana Matei (6 p), Irina Radu (7 p), Sabina Miclea (5 p), Andra Artin (7 p), Kosinski, Tucmeanu, Kosinski – libero. Antrenori: Marian Constantin, Cecilia Dumitru.
CSM Lugoj: Nina Kocic (20 p), Diana Balintoni (3 p), Nina Jakic (3 p), Andreea Petra (7 p), Elena Babic (3 p), Ivana Dinic (4 p), Alexandra Cauc (3 p), Daiana Roman (1 p), Georgiana Popa, Bianca Albăstroiu, Katarina Vukomanovic – libero. Antrenori: Ugljesa Segrt, Dragan Grbic.
Au condus ireproşabil jocul: Valentin Besoi (Rm.Vâlcea), Lucian Stania (Constanţa)
Dinamo Bucureşti: puncte directe: 55 (37 atacuri/punct, 4 servicii as, 14 blocaje/punct).
C.S.M. Lugoj : puncte directe: 44 (33 atacuri/punct, 6 servicii as, 5 blocaje/punct).
Fără şanse de a obţine puncte s-a derulat meciul din Capitală pentru lugojence, la capătul unui meci pe care mai experimentatele sportive dinamoviste l-au controlat permanent. Atu-urile trupei în alb-roşu au fost tocmai sportivele cu apariţii sub tricolor (Miclea, Iancu, Radu, Pârv, Tucmeanu), dar în special veterana Alida Cioroianu, admirabilă sâmbătă, voleibalistă care a făcut realmente diferenţa dintre cele două echipe. Dealtfel, din cifrele enunţate mai sus este evident că blocajul a constituit factorul decisiv, lipsa de eficienţă a extremelor şi centrilor Lugojului (cu excepţia universalului Nina Kocic, fulminantă în seturile unu şi doi, cea mai bună jucătoare de pe teren) fiind determinată de opoziţia la fileu din terenul advers, acolo unde gruparea cu talie la blocaj în majoritatea fazelor a fost extrem de eficientă.
Poziţia a cincea a fost păstrată şi după acest joc, dar ea poate fi preluată de Dinamo în cazul unei victorii în meciul televizat cu Clujul de vineri şi are mari şanse a fi menţinută până la finalul returului, ţinând cont de programul şi forţa actuală a lotului bucureştean.
Pentru voleiul de la C.S.M. Lugoj e importantă menţinerea liniei de pregătire pe parcursul returului, şi păstrarea poziţiei în clasament deasupra Universităţii Cluj. Situaţie care poate însemna Play-Off 1- 6. Şi, eventual, noi dueluri cu Dinamo pentru locul cinci la finalul campionatului, din mai.
Intenţia de a realiza acest drum conform planului este parţial condiţionat de apariţia unor condiţiile normale organizatorice pe care clubul le solicită, legate de remedierea situaţiei finanţării. Pentru a nu mări şi mai mult minusurile acumulate în timp şi a nu periclita desfăşurarea etapelor de campionat şi asigurarea condiţiilor minime de pregătire.
Duminică, 10 februarie, de la orele 17:00, în meciul C.S.M. Lugoj – C.S.M. Bucureşti, aveţi ocazia a vedea campioana României în dispută cu fetele noastre.
Ucrainencele Nadija Kodola şi Irina Trushkina, olandezele Maret Balkestein şi Nicole Koolhaas, bielorusa Tatsiana Markevich, japonezele Naoko Hashimoto, Kanami Tashiro, Kotoe Inoue şi Saita An, româncele Alexandra Sobo, Adelina Ungureanu, Francesca Alupei (Adina Salaoru este în continuare accidentată), participante acest an în Champions League, lot condus de reputatul technician turc Ferhat Akbaş, sunt nume şi certitudini internaţionale echivalente cu invitaţia de a lua duminică după amiază drumul Sălii Sporturilor. Şi de a fi alături de voleibalistele Lugojului într-o confruntare de gală în care veţi avea cu siguranţă volei de caliatate. Succes, C.S.M. Lugoj!
Etapa a XII – a (26 ianuarie):
Dinamo Bucureşti – C.S.M. Lugoj = 3 : 0 (25:21, 25:15, 25:19); C.S.M. Bucureşti – Ştiinţa Bacău 3-0 (25:20, 25:16,25:21); Universitatea NTT Data Cluj – C.S.M. Volei Alba Blaj 0-3 (14:25, 19:25, 17:25); Agroland Timișoara – C.S.M. Târgovişte 0 – 3 (0:25, 0:25, 0:25) – toate jocurile pe care Agroland urma să le dispute în retur se omologhează cu scorul de 3-0 în favoarea adversarelor. C.S.U. Belor Galaţi nu a evoluat în această etapă.
Clasament: 1. CSM VA Blaj 30 p, 2. CSM Bucureşti 26 p, 3. CSM Târgovişte 21 p 4. CSU Ştiinţa Bacău 18 p, 5. CSM LUGOJ 11 p, 6. Agroland Timișoara 10 p, 7. Dinamo Bucureşti 10 p, 8. Universitatea NTT Data Cluj 9 p, 9. CSU Belor Galaţi 0 p.
Etapa viitoare, a XIII-a:
CSM LUGOJ – CSM Bucureşti (duminică, 10.02, 17:00); Dinamo Bucureşti – Universitatea NTT Data Cluj (vineri, 8.02, 17:00, DIGI SPORT); Ştiinţa Bacău – CSU Belor Galaţi (sâmbătă, 9.02, 17:00); C.S.M. Târgovişte – C.S.M. Volei Alba Blaj – amânat.
Veniţi duminică
vine (şi) campioana!
Actualitatea 1108 / 31 Ianuarie-6 Februarie 2019

References: CSM 
 CSM 
 CSM 
 CSM 
 CSM 

CSM 
 CSM